Diari Oficial de la Generalitat Valenciana


Sumari del DOGV 5742, del 15-04-2008 (2008/4251)

Informació pública del Pla General de Benissoda i de la suspensió de llicències.
--------------------------------------------------------------------------------

### Dades del document

Número de DOGV
:   5742

Data del DOGV
:   15-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4251


Data del document
:   03-04-2008

Organisme emissor
:   Ajuntament de Benissoda

Tipus de document
:   Informació Pública

Descriptors 

:   * Benissoda
    * pla d'urbanisme
    * administració local

Informació pública del Pla General de Benissoda i de la suspensió de llicències. [2008/4251]  
El Ple de l'Ajuntament, en la sessió celebrada el dia 28 de març de 2008, ha adoptat l'acord següent:  
«Primer. Sotmetre a informació pública el Pla General d'Ordenació Urbana de Benissoda, junt amb tota la documentació que l'integra, estudi de paisatge, informe de sostenibilitat ambiental, catàlegs de béns i espais protegits i ordenances, de conformitat amb els articles 83.2.a de la Llei 16/2005, de 30 de desembre, de la Generalitat, Urbanística Valenciana (LUV), articles 10 i 16 de la Llei 9/2006, de 28 d'abril, sobre Avaluació d'Efectes de Determinats Plans i Programes en el Medi Ambient, i l'article 45 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, per un període de dos mesos, mitjançant anunci en el Diari Oficial de la Comunitat Valenciana i en un diari no oficial d'àmplia difusió en la localitat, inserint l'anunci al tauler d'edictes de l'ajuntament.  
Durant este termini el projecte diligenciat del pla es trobarà depositat per a la seua consulta pública en l'Ajuntament.  
Segon. Procedir, d'acord amb el que preveu l'article 83.2.b, c) i d) de la Llei Urbanística Valenciana, a requerir informes a les administracions exigides per la seua legislació reguladora, així com a les empreses que gestionen o exploten infraestructures de servicis declarats essencials o d'utilitat pública i el corresponent dictamen de cada un dels municipis limítrofs, per mitjà de la remissió d'una còpia digitalitzada de la documentació pertinent. La falta d'emissió dels informes o a dictàmens en el termini d'un mes no interromprà la tramitació de l'expedient.  
Tercer. De conformitat amb el que disposen els articles 101.2 i 103 de la Llei Urbanística Valenciana, queden suspeses les llicències d'activitat, parcel·lació de terrenys, qualificació i demolició en aquelles àrees del territori objecte del Pla General d'Ordenació Urbana exposat al públic, on les noves determinacions del qual suposen modificacions del règim urbanístic vigent.  
Quart. Conclosos els tràmits anteriors i resoltes les al·legacions formulades, l'Ajuntament decidirà sobre la seua aprovació provisional, amb la introducció de les rectificacions, i el remetrà a la conselleria competent en urbanisme interessant la seua aprovació definitiva.  
Quint. Facultar l'Alcaldia Presidència perquè realitze totes les actuacions que siguen necessàries per a la correcta tramitació i execució de l'expedient.»  
La documentació que se sotmet a exposició pública, durant el termini de dos mesos a comptar des de l'endemà de la publicació del present acord en els diaris corresponents, podrà consultar-se en les dependències de l'Ajuntament, plaça de l'Ajuntament, número 1, en horari de 10.00 a 13.00 hores, de dilluns a divendres i de 18.00 a 20.00 hores els dilluns, dijous i divendres. Les consultes per a l'aclariment de dubtes, conceptes i altres qüestions amb l'equip redactor, es portaran a terme en les mateixes dependències de l'Ajuntament, prèvia cita, en les dates i horaris que es determinaran amb la suficient antelació.  
Benissoda, 3 d'abril de 2008.- L'alcalde: Salvador Roig Espí.